section_heading: Opis i paleobiologija
paragraph_text: Koliko su dugo nodosauridi postojali i koje su kontinente nastanjivali upitno je zbog nesigurne klasifikacije mnogih rodova. Najraniji poznati predstavnici vjerojatno su se pojavili već u juri, dok su u kredi dosegli svoj najveći razvoj i u građi tijela i broju rodova. Ostaci nodosaurida najčešće se mogu naći u Sjevernoj Americi (18 vrsta), a rjeđe u Europi (6), Aziji (1) i na Antarktici (1). Smatra se da su nodosauridi izumrli nedugo prije masovnog izumiranja na kraju krede, kada je došlo do izumiranja svih ostalih dinosaura.